Spisak utakmica na Svjetskom prvenstvu u nogometu 2014.
Svjetsko prvenstvo u nogometu je međunarodni nogometni turnir koji se održao u Brazilu od 12. juna do 13. jula 2014. godine. Ukupno 32 reprezentacije učestvovale su na turniru te su međusobno odigrale 64 utakmice uključujući 48 utakmica grupne faze, 8 osmina finala, 4 četvrtfinala, 2 polufinala te jednu utakmicu za treće mjesto i finale. Slobodni dani dodijeljeni su u različitim fazama tokom turnira. Sve utakmice igrane su po zvaničnom vremenu Brazila (UTC -3)/(UTC -4). Raspored odigravanja utakmica SP 2014. određen je u Zürichu 20. oktobra 2011. Utakmice nokaut faze potvrđene su 27. septembra 2012. Nakon konačnog izvlačenja, sedam utakmica prilagođeno je od strane FIFA-e.